ຍານສຳຫຼວດ Philae ​ຂອງອົງກາ​ນ ອະວະ​ກາດ​ຢູ​ໂຣບ ຈະ "ພິກຜັນສະຖານະການ"
ໝໍ້ໄຟຂອງ​ຍານສຳຫຼວດ Philae ​ແມ່ນ​ໄດ້​​ໝົດ​ແລ້ວ ​ແຕ່​ກ່ອນຈະ​ໝົດ​ລົງນັ້ນ ກໍ​ໄດ້​ສົ່ງ​ຂໍ້​ມູນຫຼາຍໆ​ຢ່າງ ກ່ຽວ​ກັບບໍລິ​ເວນ ​ອ້ອມ​ແອ້​ມຂອງຍານ​ ຄືນມາ​ສູ່​ໂລກ.
ຫລາຍຮ້ອຍພັນລ້ານກິໂລແມັດ ຫ່າງອອກໄປຈາກໂລກນັ້ນ ຍານອາວະກາດ ຂອງຢູໂຣບ ໃນວັນພຸດຜ່ານມານີ້ ໂດຍໄດ້ ລົງຈອດຢ່າງເປັນປະຫວັດການດ້ວຍຄວາມສຳເລັດຜົນເທິງ ພື້ນຜິວທີ່ອັນເປັນນ້ຳກ້ອນ ແລະເປັນຂີ້ຝຸ່ນຂອງດາວຫາງ ທີ່ ກຳລັງໂຄຈອນ ໄປດ້ວຍຄວາມໄວນັ້ນ ແມ່ນເປັນການອອກ ແບບຄັ້ງທຳອິດ ທີ່ເກັ່ງກ້າ ເພື່ອທີ່ຈະຫາຄຳຕອບ ຕໍ່ຄຳຖາມ ອັນໃຫຍ່ຫລວງ ກ່ຽວກັບລະບົບຈັກກະວານ ເຖິງຢ່າງໃດກໍຕາມ ມາຮອດວັນເສົາວານນີ້ ອົງການອາວະກາດ ຢູໂຣບ ຫຼື ESA ກ່າວວ່າ ໝໍ້ໄຟຂອງຍານສຳຫຼວດ Philae ແມ່ນ ໄດ້ໝົດພະລັງງານ ແຕ່ກ່ອນຈະໝົດລົງນັ້ນ ກໍໄດ້ນຳສົ່ງຂໍ້ມູນຫຼາຍໆຢ່າງ ກ່ຽວກັບ ບໍລິເວນ ອ້ອມແອ້ມ ຂອງຍານດັ່ງກ່າວນັ້ນ ຄືນມາສູ່ໂລກ ອົງການ ESA ກ່າວວ່າ ຍານ Philae ບິນຂຶ້ນປະມານ 4 ຊັງຕີແມັດ ໃນວັນສຸກຜ່ານມາ ແລະ ໄດ້ເຄື່ອນຍ້າຍ 35 ອົງສາ ໃນຄວາມພະຍາຍາມ ທີ່ຈະຍ້າຍມັນ ອອກຈາກຮົ່ມ ເພື່ອ ໃຫ້ແຜ່ນຮັບພະລັງແສງແດດ ສາມາດສາກໝໍ້ໄຟ ທີ່ໝົດໄປແລ້ວນັ້ນຄືນໃໝ່ ຍັງບໍ່ທັນ ເປັນທີ່ຈະແຈ້ງ ໃນທັນໃດເທື່ອວ່າ ການເຄື່ອນຍ້າຍຍາຍທີ່ຫຍຸ້ງຍາກດັ່ງກ່າວ ເປັນຜົນ ສຳເລັດຫຼືບໍ່ ໃນການກາງແຜ່ນຮັບພະລັງແສງແດດ ອອກຈາກເງົານັ້ນ ເຖິງແມ່ນວ່າ ການຍ້າຍດັ່ງກ່າວ ປະສົບກັບຄວາມສຳເລັດ ມັນກໍອາດຈະ ໃຊ້ເວລາຫຼາຍໆ ອາທິດ ຫລືຫລາຍໆເດືອນ ກ່ອນທີ່ຍານ Philae ຈະສາມາດສົ່ງສັນຍານໃໝ່ ກັບຄືນມາ ຍັງໂລກໄດ້ ການສືບຕໍ່ກວດກາເບິ່ງ ສັນຍານ ຍັງຈະດຳເນີນຕໍ່ໄປ ສັນຍານເທື່ອສຸດທ້າຍ ແມ່ນໄດ້ຮັບໃນຕອນເຊົ້າ ວັນເສົາວານນີ້